Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 773/14/8803	Košice II, 27.4.2015
EEČ : 2-64-123-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Suma odovzdaná štátu na peňažnú pomoc obetiam trestnej činnosti: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-4420/ZA-KE-2014.
	V trestnej veci vedenej proti obvinenému ml. XXXXX za prečin krádeže podľa § 212 ods. 2 písm. f ) Trestného zákona ktorého sa dopustil na tom skutkovom základe, že

- v Košiciach na ulici XXXXX z predajne XXXXX dňa 25.11.2014 v čase o 18, 45 hod. odcudzil 3 ks Snickers  v celkovej hodnote  4, 47 Eur, 1 ks Mars v celkovej hodnote 1, 49 Eur a 3  fľaše 0,5 l Party čerešňa v celkovej hodnote  19, 47 Eur a to tak, že si ich vložil pod bundu a následne prešiel bez zaplatenia cez pokladničnú zónu, čím spol. XXXXX so sídlom XXXXX, XXXXX, XXXXX spôsobil škodu v celkovej výške  25, 43 Eur., napriek tomu, že bol dňa 04.11.2014 za majetkový priestupok právoplatne postihnutý rozhodnutím Okresného úradu XXXXX, odboru všeobecnej vnútornej správy XXXXX sp. zn. XXXXX

Odôvodnenie: 
Uznesením povereného príslušníka Obvodného oddelenia PZ XXXXX XXXXX, sp. zn. ČVS: ORP – XXXXX zo d¨ľa 25.11.2014 bolo podľa §§ 199 ods. 1, 206 ods. 1 Trestného poriadku začaté trestné stíhanie  a súčasne vznesené obvinenie ml. XXXXX za prečin krádeže podľa § 212 ods. 2 písm. f ) Trestného zákona v podstate na tom skutkovom základe, ako je to uvedené vo výrokovej časti tohto uznesenia.

Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine krádeže podľa § 212 ods. 2 písm. f ) Trestného zákona, za ktorý zákon ustanovuje trest od¨ľatia slobody, ktorého horná hranica neprevyšuje hranicu stanovenú v ustanovení § 220 Trestného poriadku.

Obvinený ml. XXXXX, obhajca,  zákonný zástupca a splnomocnenec poškodeného XXXXX vyslovili súhlas s uzavretím zmieru. Obvinený slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný  a svoje konanie oľutoval.

Splnomocnenec poškodeného XXXXX vyhlásil, že obvinený sa mu za svoje protiprávne konanie ospravedlnil, čo považuje za postačujúce. Týmto sú jeho nároky v uvedenej veci celkom uspokojené. 

Obvinený zaplatil na účet Okresnej prokuratúry XXXXX II, čiastku vo	výške 20,- €. Z uvedenej pe¨ľažnej sumy, určenej na všeobecne prospešné účely patrí štátu na pe¨ľažnú pomoc obetiam trestnej činnosti najmenej 50%, kde obvinený so súhlasom poškodeného určili 100 %, teda sumu 20,- €.

Vzhľadom na vyššie uvedené skutočnosti som dospel k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol trestným činom dotknutý záujem spoločnosti na ochrane majetku oprávnených osôb, na osobu obvineného mladistvého, na jeho majetkové pomery a že takýto spôsob rozhodnutia je dostačujúci z hľadiska naplnenia účelu Trestného zákona a Trestného poriadku, a preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je sťažnosť prípustná. (§ 215 ods. 6 Tr. por.)

JUDr. Dušan Čislák
prokurátor